Πράξη Ομοιομορφίας απο το Κοινοβούλιο της Αγγλίας, 1558. Μια Πράξη για την Ομοιομορφία της Κοινής Προσευχής και της Θείας Υπηρεσίας στην Εκκλησία και τη Διοίκηση των Μυστηρίων.Πράξη Ομοιομορφίας απο το Κοινοβούλιο της Αγγλίας, 1558. Μια Πράξη για την Ομοιομορφία της Κοινής Προσευχής και της Θείας Υπηρεσίας στην Εκκλησία και τη Διοίκηση των Μυστηρίων.
Ο **Νόμος της Ομοιομορφίας** ή **Πράξη Ομοιομορφίας** του 1558, ήταν ένας νόμος του κοινοβουλίου της Αγγλίας που ψηφίστηκε το 1559. Ορίζει τη σειρά προσευχής που θα χρησιμοποιείται στο αγγλικό βιβλίο κοινής προσευχής. Όλα τα άτομα έπρεπε να πηγαίνουν στην εκκλησία μία φορά την εβδομάδα ή να τους επιβληθεί πρόστιμο 12 πενών (αγγλικά: *pennies*‎, 11 σημερινές στερλίνες), ένα σημαντικό ποσό για τους φτωχούς.

Ο Νόμος ήταν μέρος του Ελισαβετιανού Θρησκευτικού Διακανονισμού στην Αγγλία που ιδρύθηκε από την Ελισάβετ Α', η οποία ήθελε να ενοποιήσει την Εκκλησία. Άλλες πράξεις που αφορούσαν αυτόν τον διακανονισμό ήταν η Πράξη της Υπεροχής του 1558 και των Τριάντα Εννέα Άρθρων (αγγλικά: Thirty-nine Articles‎) του 1563. Η Ελισάβετ προσπαθούσε να επιτύχει μια διευθέτηση μετά από τριάντα χρόνια αναταραχής κατά τη διάρκεια των βασιλειών των Ερρίκου Η', Εδουάρδου ΣΤ' και Μαρίας Α', κατά τη διάρκεια των οποίων η Αγγλία μεταπήδησε από τον Καθολικισμό στον Προτεσταντισμό και πίσω στον Καθολικισμό. Το αποτέλεσμα του Ελισαβετιανού Διακανονισμού ήταν μια ενίοτε τεταμένη και συχνά εύθραυστη ένωση στοιχείων της Υψηλής Εκκλησίας και της Χαμηλής Εκκλησίας εντός της Εκκλησίας της Αγγλίας και του Αγγλικανισμού παγκοσμίως.

Ανάκληση
--------

Το 1650, το κοινοβούλιο της Κοινοπολιτείας της Αγγλίας κατάργησε τον νόμο στις 27 Σεπτεμβρίου 1650 με τον "*Νόμο για την Κατάργηση πολλών ρητρών Καταστατικών που επέβαλαν Κυρώσεις για μη είσοδο στην Εκκλησία*" (αγγλικά: Act for the Repeal of several Clauses in Statutes imposing Penalties for not coming to Church‎), αλλά αυτός ο νόμος ακυρώθηκε με την Αποκατάσταση της μοναρχίας το 1660 (περίοδος των Στιούαρτ).

Το μεγαλύτερο μέρος του νόμου καταργήθηκε από την Πράξη Αναθεώρησης του Νόμου του 1888.

Εξωτερικοί σύνδεσμοι
--------------------

* Η Πράξη Ομοιομορφίας του 1558/1559 (πλήρες κείμενο στα Αγγλικά)
* Εικόνα της πρωτότυπης Πράξης απο την ιστοσελίδα *Parliamentary Archives* Αρχειοθετήθηκε 2020-07-12 στο Wayback Machine.

Δείτε επίσης
------------

* Νόμος Υπεροχής (1534)
* Νόμος Υπεροχής (1558)
* Πράξη Ανοχής (1689)
* Νόμος περί Βλασφημίας (1697)
* Όρκος Υπεροχής
* Πράξη Αναθεώρησης του Νόμου (1888)

Παραπομπές
----------

1. ↑  «Measuring Worth - Purchasing Power of British Pound». *web.archive.org*. 15 Οκτωβρίου 2008. Αρχειοθετήθηκε από το πρωτότυπο στις 15 Οκτωβρίου 2008. Ανακτήθηκε στις 10 Ιουλίου 2020. CS1 maint: Unfit url (link)
2. 1 2  «Elizabeth's Act of Uniformity (1559)». *history.hanover.edu*. Ανακτήθηκε στις 10 Ιουλίου 2020.
3. ↑  «The Religious Settlement - The problem of religion - WJEC - GCSE History Revision - WJEC». *BBC Bitesize* (στα Αγγλικά). Ανακτήθηκε στις 10 Ιουλίου 2020.
4. ↑  «September 1650: Act for the Repeal of several Clauses in Statutes imposing Penalties for not coming to Church. | British History Online». *www.british-history.ac.uk*. Ανακτήθηκε στις 10 Ιουλίου 2020.
5. ↑  The Public General Acts passed in the fifty-first and fifty-second years of the reign of Her Majesty Queen Victoria. HMSO. London. 1888. Pages 13 to 111.